CELEX: 52018DP0106
Language: mt
Date: 2018-04-18 00:00:00
Title: Deċiżjoni tal-Parlament Ewropew biex ma jitqajmux oġġezzjonijiet għar-Regolament Delegat tal-Kummissjoni tal-5 ta' Marzu 2018 li jissupplimenta r-Regolament (UE) 2017/1001 tal-Parlament Ewropew u tal-Kunsill dwar it-trademark tal-Unjoni Ewropea, u li jħassar ir-Regolament Delegat (UE) 2017/1430 (C(2018)01231 – 2018/2618(DEA))

18.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 390/168
            
         
      P8_TA(2018)0106
      L-ebda oġġezzjoni għal att delegat: Trademark tal-Unjoni Ewropea
      Deċiżjoni tal-Parlament Ewropew biex ma jitqajmux oġġezzjonijiet għar-Regolament Delegat tal-Kummissjoni tal-5 ta' Marzu 2018 li jissupplimenta r-Regolament (UE) 2017/1001 tal-Parlament Ewropew u tal-Kunsill dwar it-trademark tal-Unjoni Ewropea, u li jħassar ir-Regolament Delegat (UE) 2017/1430 (C(2018)01231 – 2018/2618(DEA))
      (2019/C 390/30)
      
         Il-Parlament Ewropew,
      
      
                  —
               
               
                  wara li kkunsidra r-Regolament Delegat tal-Kummissjoni (C(2018)01231) (“regolament delegat emendat”),
               
            
                  —
               
               
                  wara li kkunsidra l-ittra tal-Kummissjoni tat-23 ta' Marzu 2018, li fiha talbet lill-Parlament jiddikjara li mhux se jqajjem oġġezzjonijiet għar-Regolament Delegat,
               
            
                  —
               
               
                  wara li kkunsidra l-ittra tal-Kumitat għall-Affarijiet Legali lill-President tal-Konferenza tal-Presidenti tal-Kumitati tas-27 ta' Marzu 2018,
               
            
                  —
               
               
                  wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea,
               
            
                  —
               
               
                  wara li kkunsidra r-Regolament tal-Kunsill (KE) Nru 207/2009 tas-26 ta' Frar 2009 dwar it-trade mark Komunitarja (1), li jemenda r-Regolament (UE) 2015/2424 tal-Parlament Ewropew u tal-Kunsill tas-16 ta' Diċembru 2015 li jemenda r-Regolament tal-Kunsill (KE) Nru 207/2009 dwar it-trade mark Komunitarja u r-Regolament tal-Kummissjoni (KE) Nru 2868/95 li jimplimenta r-Regolament tal-Kunsill (KE) Nru 40/94 dwar it-trade mark tal-Komunità, u li jħassar ir-Regolament tal-Kummissjoni (KE) Nru 2869/95 dwar id-drittijiet pagabbli lill-Uffiċċju tal-Armonizzazzjoni fis-Suq Intern (Trademarks u Disinji) (2) u li ġie kodifikat bħala r-Regolament (UE) 2017/1001 tal-Parlament Ewropew u tal-Kunsill tal-14 ta' Ġunju 2017 dwar it-trademark tal-Unjoni Ewropea (3),
               
            
                  —
               
               
                  wara li kkunsidra r-Regolament ta' Implimentazzjoni tal-Kummissjoni (UE) 2017/1431 tat-18 ta' Mejju 2017 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament tal-Kunsill (KE) Nru 207/2009 dwar it-trademark tal-Unjoni Ewropea (4), li fih referenzi aġġornati għar-Regolament (UE) 2017/1001,
               
            
                  —
               
               
                  wara li kkunsidra r-rakkomandazzjoni għal deċiżjoni tal-Kumitat għall-Affarijiet Legali,
               
            
                  —
               
               
                  wara li kkunsidra l-Artikolu 105(6) tar-Regoli ta' Proċedura tiegħu,
               
            
                  —
               
               
                  wara li kkunsidra li l-ebda oppożizzjoni ma ġiet espressa fil-perjodu previst fit-tielet u r-raba’ inċiżi tal-Artikolu 105(6) tar-Regoli ta' Proċedura tiegħu, li skada fis-17 ta’ April 2018,
               
            
                  A.
               
               
                  billi r-Regolament (KE) Nru 207/2009 ġie kodifikat bħala r-Regolament (UE) Nru 2017/1001;
               
            
                  B.
               
               
                  billi r-referenzi li jinsabu f'regolament delegat għandhom jirriflettu r-rinumerazzjoni tal-Artikoli li jirriżultaw mill-kodifikazzjoni tal-att bażiku;
               
            
                  C.
               
               
                  billi r-Regolament Delegat (UE) 2017/1430 tat-18 ta' Mejju 2017 li jissupplimenta r-Regolament tal-Kunsill (KE) Nru 207/2009 dwar it-trademark Komunitarja u li jirrevoka r-Regolamenti tal-Kummissjoni (KE) Nru 2868/95 u (KE) Nru 216/96 (5) għandu għalhekk jiġi revokat u d-dispożizzjonijiet ta' dan ir-Regolament Delegat għandhom jiġu stabbiliti, b'referenzi aġġornati mar-Regolament (UE) 2017/1001, fir-Regolament Delegat emendat;
               
            
                  D.
               
               
                  billi r-regolament delegat emendat, għalhekk, ma jinvolvi ebda tibdil fis-sustanza tar-Regolament Delegat (UE) 2017/1430;
               
            
                  E.
               
               
                  billi l-pubblikazzjoni rapida, tar-regolament delegat emendat, fil-Ġurnal Uffiċjali tippermetti data bikrija ta' applikazzjoni u tiżgura l-kontinwità fl-operat tar-reġim transizzjonali previst fid-dispożizzjonijiet finali tar-regolament delegat emendat;
               
            
               
                  1.
               
               
                  Jiddikjara li ma joġġezzjonax għar-regolament delegat;
               
            
               
                  2.
               
               
                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni.
               
            
         (1)  ĠU L 78, 24.3.2009, p. 1.
      
         (2)  ĠU L 341, 24.12.2015, p. 21.
      
         (3)  ĠU L 154, 16.6.2017, p. 1.
      
         (4)  ĠU L 205, 8.8.2017, p. 39.
      
         (5)  ĠU L 205, 8.8.2017, p. 1.